    Republica Moldova

    Raionul Ştefan Vodă

CONSILIUL ORĂŞĂNESC

      ŞTEFAN VODĂ
PROCES- VERBAL  Nr. 6

din  25 septembrie 2009

al şedinţei extraordinare a consiliului orăşănesc Ştefan Vodă

Total consilieri 17, din ei prezenţi  14, absenţi motivat  -3

Invitaţi  -   11 (lista se anexează)

          Preşedintele şedinţei –  Ion Mustafenco

          Consilierul care va semna decizia consiliului în cazul în care preşedintele şedinţei se va afla în imposibilitatea de a o semna – Vitalie Gheicenco
În lucrul şedinţei consiliului orăşănesc au participat:

primarul oraşului dl Gheorghe Anghel şi

viceprimarii oraşului  dl Sergiu Moloman  

ORDINEA DE ZI:

1. Cu privire la aprobarea tarifelor locale.

            Raportor dna Elena Cocu, economist ÎM DP “Apă-Canal Ştefan Vodă”
2. Cu privire la problemele bugetar-fiscale.

2.1. Cu privire la modificarea şi completarea deciziei consiliului orăşănesc nr. 7/4 din 15.12.2008 “Cu privire la aprobarea bugetului oraşului pe anul 2009”.

             Raportor dna Agripina Osadceaia, contabil-şef al primăriei.

2.2. Cu privire la modificarea anexei nr. 1 la decizia consiliului orăşănesc nr. 7/2 din 15.12.2008 “Cu privire la punerea în aplicare şi stabilirea taxelor locale pentru anul 2009”.

               Raportor dl Mircea Cuclenco, specialist în problemele perceperii 

                               fiscale.

3. Cu privire la problemele funciare şi de urbanistică.

               Raportor dl Dumitru Luchianov, arhitectul primăriei

3.1. Cu privire la modificarea planului cadastral nr. 8501214267 a SRL “Termoprovit”.

3.2. Cu privire ld schimbarea destinaţiei a încăperii private a cet. Mihail Matveev.

1. S-A EXAMINAT :

          Cu privire la aprobarea tarifelor

          locale. 

     __________________________

     Raportor dna Elena Cocu, economist ÎM DP “Apă-Canal Ştefan Vodă”
     Dna Elena Cocu a dat citire raportului ( se anexează).

AU LUAT CUVÎNTUL :

          Dl Mihail Sîrbu, şef al secţiei raionale economie, consilier orăşănesc, preşedinte al comisiei consultative de specialitate a consiliului orăşănesc planificare, buget, probleme juridice, economie, a adus la cunoştinţa audienţei avizul pozitiv a comisiei privitor la problema în cauză.

          Dl Ion Mustafenco, jurist, Inspectoratul Fiscal de Stat pe raionul Ştefan Vodă, consilier orăşănesc, a pus întrebarea: cum de înţeles venitul constituie 16 mii lei din cel calculate 200 mii lei?

           Dna Elena Cocu,economist, ÎM DP “Apă-Canal Ştefan Vodă”, a explicat că întreprinderea are datorii neacoperite din an în an.

           Dl Gheorghe Anghel, primarul oraşului,problema în discuţie privitor la stabilirea tarifului la apa potabilă şi canalizare este foarte dureroasă.De către specialişti de rang republican s-a efectuat controlul activităţii ÎM DP “Apă-Canal Ştefan Vodă” privitor la tariful în cauză şi s-a stability 45,02 lei costul real a 1 m3 de apă potabilă şi canalizare.

           Se propune să se stabilească tariful deferenţiat, luînd în consideraţie situaţia financiară a populaţiei.Echitabilitatea este foarte greu de stabilit.

           Parţial nu este inclusă rambursarea creditului în sumă de circa 400 mii lei, care se va atribui din contul economisirii în ÎM, cu toate că deja s-au făcut careva reduceri, dar reserve mai sînt ( depistarea furturilor, schimbarea contoarelor învechite, etc.)

           Dl Leonid Sofroniuc, paznic, primăria, consilier orăşănesc, a spus că nu este alta ieşire din situaţie. Polonejii au propus multe lucruri bune.

           Dacă nu mărim tariful la apa potabilă şi canalizare, rămînem complect fără apă, fiind că ÎM cu tariful existent va falimenta.

           Dl Ion Ţurcan, secretarul consiliului raional, consilier orăşănesc, a spus că problema în cauză este un lucru foarte responsabil. Mult s-a  vorbit. Situaţia este drasnică, impozitele nu se acumulează. Nu este gata să voteze astăzi pentru proiectul propus. Sînt reserve. Socoate că nu este rezon să avem 2 ÎM.Este de accord că este necesar de mărit tariful. Însă nu sau raportat problemele sincer şi transparent.Viziunea dlui este alta decît la raportor .

            Dl Ion Lungu, pădurar, ÎM “Gospod[ria Comunală Ştefan Vodă”, consilier orăşănesc.

            Fondatorul ÎM este consiliul. De nu se majorează tariful – falimentează organizaţia. Ce v-om face cu creditul ? Susţine propunerea de căutat reserve.

            Nu este capital privat, răspunderea pentru rambursarea creditului trebue onorată. Criza va rămîne în urmă şi  om fi nevoiţi să mărim real tariful cu circa 50%.
S-A DECIS :

        Avînd în vedere  demersul ÎM „Apă-Canal Ştefan Vodă” din 26 mai 2009 nr. 85 cu privire la aprobarea noilor tarife la serviciile de alimentare cu apă,canalizare,deservirea sistemelor inginereşti de alimentare cu apă şi canalizare;

         în scopul ameliorării situaţiei financiare a ÎM „Apă-Canal Ştefan Vodă”;

         în conformitate cu Metodologia determinării,aprobării şi aplicării tarifelor pentru serviciile publice de alimentare cu apă, de canalizare şi epurarea apelor uzate aprobată prin Hotărîrea Agenţiei pentru Reglementare în Energetică nr. 164 din 29.11.2004;

         în temeiul art. 14(2) lit. q) din Legea nr. 436-XVI din 28.12.2006 privind administraţia publică locală, Consiliul orăşănesc Ştefan Vodă D E C I D E :
1. Se aprobă tarifele la următoarele servicii comunale:

a) apa potabilă pentru 1 m3 :  I   grupă – populaţia – 15 lei

                                                 II  grupă- ÎM”Reţelele Termice Ştefan Vodă”- 28 lei,fără TVA

                                                 III grupă – alţi consumatori – 48,74 lei, fără TVA

b) canalizare ( apa evacuată) pentru un m3 : I  grupă – populaţia – 10 lei

                                                                         II grupă- alţi consumatori – 24,5 lei,fără TVA

c) canalizare ( apa evacuată străină) pentru un m3: 
                                                  I grupă- populaţia – 16 lei

                                                  II grupă- alţi consumatori – 27 lei, fără TVA

d) deservirea sistemelor de alimentare cu apă şi canalizare din subsoluri şi etajele tehnice, pentru un m2 de suprafaţă totală:

                                                   I grupă – populaţia- 0,30 lei

                                                   II grupă- alţi consumatori- 3,6 lei,fără TVA

2. Prezenta decizie întră în vigoare din 01 octombrie 2009.

3. Controlul asupra executării prezentei decizii se pune în sarcina dlui Nicolae Danilă, manager-şef, ÎM DP „Apă-Canal Ştefan Vodă”.

          4. Prezenta dispoziţie se comunică:

· Direcţiei teritoriale control administrativ Căuşeni;

· ÎM DP „Apă-Canal Ştefan Vodă”;

· Instituţiilor,organizaţiilor,întreprinderilor;

· Publicului prin afişare,televiziunea prin cablu,redacţia ziarului „Prier”.
AU VOTAT : pentru -12; împotrivă – 2.

2. S-A EXAMINAT :

    Cu privire la problemele bugetar-

     fiscale.

     __________________________

2.1. Cu privire la modificarea şi completarea deciziei

       consiliului orăşănesc nr. 7/4 din 15.12.2008

        „Cu privire la aprobarea bugetului oraşului pe anul

        2009”.

        _________________________________________

        Raportor dna Agripina Osadceaia, contabil-şef al primăriei.

        Dna Agripina Osadceaia a dat citire raportului ( se anexează)

A LUAT CUVÎNTUL :

        Dl Mihail Sîrbu, şef al secţiei raionale economie, consilier orăşănesc, preşedinte al comisiei consultative de specialitate a consiliului orăşănesc planificare, buget, probleme juridice, economie, a adus la cunoştinţa audienţei avizul pozitiv a comisiei privitor la problema în cauză.

S-A DECIS :

       În conformitate cu prevederile art.2 alin.2 lit c) din Legea nr 397-XVI din 16 octombrie 2003 privind finanţele publice locale;
       în temeiul art. 14 alin.(2) lit. n) din Legea  nr. 436-XVI din 28 decembrie 2006 privind administraţia publică locală, Consiliul orăşănesc Ştefan Vodă 
D E C I D E  :
       1. Se distribuie din contul mijloacelor financiare parvenite din vînzarea apartamentelor către cetăţeni şi vînzarea terenurilor proprietate publică a oraşului în sumă de 357000 ( trei sute cincizeci şi şapte mii) lei la gr. 080208910 „Căminul Cultural” la art. 243.03. „Reparaţia capitală a obiectelor social-culturale”.
        2. Se distribuie mijloacele financiare din contul disponibil al mijloacelor bugetare format la 01.01.2009 pentru efectuarea cheltuielilor curente în sumă de 6000 ( şase mii) lei pentru acordarea ajutoarelor materiale în conformitate cu decizia Consiliului orăşănesc nr. 8/1.2 din 30.12.2008 „Cu privire la delegarea primarului a atribuţiilor suplimentare” la gr. 10111317614, art. 135.21.

        3. Controlul asupra executării prezentei decizii se pune în sarcina dnei Agripina Osadceaia, contabilul-şef al primăriei .

        4. Prezenta deciziei se comunică:

- direcţiei teritoriale control administrativ Căuşeni;

- Direcţiei raionale generale finanţe;

- contabilul-şef al primăriei oraşului;

- Direcţiei Casei de Cultură.
AU VOTAT : pentru – unanim
2.2. Cu privire la modificarea anexei nr. 1 
       la decizia consiliului orăşănesc nr. 7/2

       din 15.12.2008 “Cu privire la punerea

       în aplicare şi stabilirea taxelor locale

       pentru anul 2009”.

       ______________________________

       Raportor dl Mircea Cuclenco, preceptor fiscal al primăriei

       Dl Mircea Cuclenco a dat citire raportului (se anexează).

A LUAT CUVÎNTUL :

        Dl Mihail Sîrbu, şef al secţiei raionale economie, consilier orăşănesc, preşedinte al comisiei consultative de specialitate a consiliului orăşănesc planificare, buget, probleme juridice, economie, a adus la cunoştinţa audienţei avizul pozitiv a comisiei privitor la problema în cauză.

S-A DECIS :

        Examinînd cerererile " Bodecon - COM" SRL, SC "AURATUS" SRL, SRL "Serbenco – Rozovel", SRL "R- PLAST" şi I.I. "Ada Verebcean" cu privire la stabilirea taxei de amplasare a obiectelor  de comerţ,  în baza Regulamentului cu privire la punerea în aplicare şi stabilirea taxelor locale pentru anul 2009 pe teritoriul or. Ştefan Vodă ,aprobat prin decizia consiliului orăşenesc nr.7/2 din 15.12.2008 "Cu privire la punerea în aplicare şi stabilirea taxelor locale pentru anul 2009", în conformotate cu prevederile Codului Fiscal, Titlu VII ,art.288, p.5 ,în temeiul art.14 alin.2 lit a) din Legea nr.436-XVI din 28 decembrie 2006,  Consiliul orăşănesc DECIDE : 

          1. Se stabileşte taxa de amplasare a obiectului comercial pentru anul 2009:

   - pentru "Bodecon - COM" SRL, taxa de amplasare pentru activitatea în domeniul producerea uşilor şi ferestrelor din masă plastică, situat pe strada Libertăţii 9, începînd cu 01.09.2009 în mărime de 1200 lei pentru anul 2009; 

   - pentru  SC "AURATUS" SRL taxa de amplasare pentru comercializarea bijuteriilor, situat str. Libertăţii 5 , începînd cu 01.09.2009  în mărime de 1200 lei pentru anul 2009;

   - pentru SRL "Serbenco – Rozovel" taxa de amplasare pentru activitatea în domeniul de vînzare cu amănutul realizarea îmbrăcămintei pentru matruri şi copii, situat pe str. Alexandru cel Bun mini piaţa, începînd cu data de 01.09.2009 în mărime de 600 lei pentru anul 2009; 

           2. Se micşorează taxa de amplasare pentru anul 2009 :

   - pentru SRL "R- PLAST" începînd cu 01.03.2009, în mărime de 1650 lei în legătură cu întreruperea activitatii magazinului. 

   - pentru SRL "R- PLAST" începînd cu 01.10.2009, în mărime de 900 lei în legătură cu întreruperea activitatii în domeniul producerii uşilor şi ferestrelor din masă plastică.   

   - pentru I.I. "Ada Verebcean" începînd cu 01.01.2008, în mărime de 3600 lei în legătură cu întreruperea activitatii.

           3. Sarcina asupra îndeplinirii prezentei decizii se pune pe perceptorii fiscali ai primăriei d-l Mircea Cuclenco şi d-na Ecaterina Barcari.

           4. Prezenta decizie se comunică :

      - direcţiei teritoriale control administrativ Căuşeni;

      - Inspectoratului Fiscal de Stat pe r-l Ştefan Vodă;

      - perceptorilor fiscali;

      - solicitanţilor.
AU VOTAT: pentru – 10, s-au abţinut – 4

3. Cu privire la problemele funciare şi

    de urbanistică.

    ____________________________

    Raportor dl Dumitru Luchianov, arhitectul primăriei

3.1. Cu privire la modificarea planului cadastral

       nr. 8501214267 a SRL „Termoprovit”.

       ___________________________________
       Dl Dumitru Luchianov a dat citire raportului ( se anexează)

A LUAT CUVÎNTUL :
        Dl Alexandru Firsov, consilier orăşănesc, şef al serviciului relaţii funciare şi cadastru a Consiliului raional, preşedintele comisiei consultative de specialitate a consiliului orăşănesc agricultură,relaţii funciare,urbanism,ecologie, a adus la cunoştinţa audienţei avizul pozitiv a comisiei pe problema dată.

S-A DECIS :

       În baza cererii administratorului SRL „Termprovit” dna Liudmila Cernei din 18.09.2009 cu privire la modificarea planului cadastral a terenului,arendat, aferent construcţiilor private;

       În conformitate cu art. 3 şi 5 alin (2) din Legea nr. 835-XIII din 7 mai 1996 privind principiile urbanismului şi amenajării teritoriului şi Hotărîrea Guvernului Republicii Moldova nr. 61 din 29.01.1999 cu privire la aprobarea Regulamentului pentru formarea bunurilor imobile;
       în temeiul art. 14 alin.(2) lit. o) din Legea  nr. 436-XVI din 28 decembrie 2006 privind administraţia publică locală, Consiliul orăşănesc Ştefan Vodă 
D E C I D E  :

       1. Se  modifică planul cadastral nr. 8501214267 a terenului arendat, aferent construcţiilor private a SRL „Termprovit”, conform schemei anexate.

       2.Controlul asupra executării prezentei decizii se pune în sarcina dlui Varsanovie Zmeu, specialist pentru reglementarea proprietăţii funciare .

        3. Prezenta deciziei se comunică:

- direcţiei teritoriale constrol administrativ Căuşeni;

- SRL „Termprovit”;

- întreprinderii de Stat al Oficiului Cadastral Teritorial,filiala Căuşeni, 

  or. Ştefan Vodă;

- specialistului primăriei pentru reglementarea proprietăţii funciare.
AU VOTAT : pentru – unanim.

3.2. Cu privire la schimbarea destinaţiei a

       încăperii private a cet. Mihail Matveev.

       _______________________________

       Dl Dumitru Luchianov a dat citire raportului ( se anexează)

A LUAT CUVÎNTUL :
        Dl Alexandru Firsov, consilier orăşănesc, şef al serviciului relaţii funciare şi cadastru a Consiliului raional, preşedintele comisiei consultative de specialitate a consiliului orăşănesc agricultură,relaţii funciare,urbanism,ecologie, a adus la cunoştinţa audienţei avizul pozitiv a comisiei pe problema dată.

S-A DECIS :

       În baza cererii cet. Mihail Matveev din 14.09.2009 cu privire la schimbarea destinaţiei a încăperilor private;

       În conformitate cu Hotărîrea Guvernului Republicii Moldova nr. 360 din 30.03.2000 „Aprobarea Regulamentului privind autorizarea funcţionării şi amenajării”;
       în temeiul art. 14 alin.(2) lit. f) din Legea  nr. 436-XVI din 28 decembrie 2006 privind administraţia publică locală, Consiliul orăşănesc Ştefan Vodă 
D E C I D E  :

       1. Se  permite cet. Mihail Matveev schimbarea destinaţiei a încăperilor, proprietate privată şi anume subsolul cu o suprafaţă de 159,1 m2, încăperile de la etajul I cu o suprafaţă de 105,3 m2, idem la etajul  2 cu o suprafaţă de 105,3 m2 în depozite şi încăperea de la etajul I cu o suprafaţă de  34,5 în oficiu, amplasate în  fosta clădire a grădiniţei pentru copii nr. 5 de pe str. Constructorilor din or. Ştefan Vodă, cu executarea lucrărilor de reconstrucţie, conform legislaţiei în vigoare.
        2. Pînă la începerea reconstrucţiei nominalizate în alin (1) cet. Mihail Matveev să prezinte la primărie proiectul de execuţie, certificatul de urbanism şi autorizaţie de construire, înregistrată de Inspecţia de Stat în Construcţie teritorială.
        3. Prezenta deciziei se comunică:

- direcţiei teritoriale constrol administrativ Căuşeni;

- solicitantului;

- întreprinderii de Stat al Oficiului Cadastral Teritorial,filiala Căuşeni,or. Ştefan Vodă;

- arhitectului şef raional;

- arhitectului al oraşului.

AU VOTAT : pentru - unanim
        Preşedintele şedinţei                                                       Ion Mustafenco                                     
     Contrasemnează:
       Secretarul Consiliului orăşenesc                                    Galina Deriughin

